A BIZOTTSÁG HATÁROZATA
(2007. december 13.)
a 2005/5/EK határozatnak az Asparagus officinalis vetőmagján és szaporítóanyagain a 2002/55/EK tanácsi irányelv szerint elvégzendő közösségi összehasonlító kísérletek és vizsgálatok tekintetében történő módosításáról
(az értesítés a C(2007) 6168. számú dokumentummal történt)
(EGT-vonatkozású szöveg)
(2007/852/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (1) és különösen annak 43. cikke (3) és (5) bekezdésére,
mivel:
(1)
A 2005-2009. évekre vonatkozóan a 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és 2002/57/EK tanácsi irányelv szerinti egyes mezőgazdasági növény- és zöldségfajok, valamint a szőlő vetőmagjain és szaporítóanyagain végzett közösségi összehasonlító kísérletek és vizsgálatok szabályainak megállapításáról szóló, 2004. december 27-i 2005/5/EK bizottsági határozat (2) megállapítja az Asparagus officinalis tekintetében a 2002/55/EK tanácsi irányelv keretében 2005-2009 között elvégzendő közösségi összehasonlító kísérletek és vizsgálatok szabályait.
(2)
Az ilyen kísérletek és vizsgálatok elvégzéséért felelős szerv tájékoztatta a Bizottságot, hogy a munka a vártnál gyorsabban halad, és hogy a 2005-2007 között megfigyelt növények megfelelő fejlődésének köszönhetően a 2004. június 21-én közzétett projektfelhívásban (3) szereplő valamennyi releváns megfigyelést 2009 helyett várhatóan 2008 végéig el tudják végezni. Rámutatott, hogy ennek eredményeképpen a teljes elszámolható költségek alacsonyabbak lennének az eredetileg megállapítottaknál, míg a 2008-as költségek magasabbak lennének.
(3)
E tények alapján ezen illetékes szerv javaslatot nyújtott be az elszámolható költségek és a közösségi hozzájárulás újraszámítására.
(4)
A támogatható kiadást és a közösségi hozzájárulást ebből kifolyólag ki kell igazítani.
(5)
A 2005/5/EK határozatot ezért ennek megfelelően módosítani kell.
(6)
Az e határozatban előírt intézkedések összhangban állnak a Mezőgazdasági, Kertészeti és Erdészeti Vetőmagvak és Szaporítóanyagok Állandó Bizottság véleményével,
ELFOGADTA EZT A HATÁROZATOT:
1. cikk
A 2005/5/EK határozat az alábbiak szerint módosul:
1.
Az 1. cikk első bekezdésében a „2009” időpont helyébe a „2008” időpont lép.
2.
A 3. cikk első bekezdésében a „2009” időpont helyébe a „2008” időpont lép.
3.
A melléklet e határozat mellékletének megfelelően módosul.
2. cikk
Ennek a határozatnak a tagállamok a címzettjei.
Kelt Brüsszelben, 2007. december 13-án.